stanford-oval/wikipedia huggingface dataset:
Virpi Horttana

Virpi Horttana vuonna 2017.
Virpi Liisa Anneli Horttana (s. 1965) on suomalainen taitoluisteluvalmentaja. Hän on valmentanut muiden muassa Laura Lepistöä, Jenni Vähämaata, Viveca Lindforsia, Matthias Versluis’ta, Emmi Peltosta sekä Linnea Cederiä.
Horttana aloitti luistelun 8-vuotiaana ja kilpaili SM-tasolla. Hän on valmentanut Espoon Jäätaitureissa vuodesta 1987 ja ollut päätoiminen valmentaja vuodesta 1992.
Vuonna 2008 Suomen Valmentajat ry palkitsi Horttanan vuoden parhaana yksilölajien naisvalmentajana. Vuonna 2011 hän sai Suomen opetus- ja kulttuuriministeriön ansiomitalin kultaisin ristein. Horttana on palkittu vuoden valmentajana Ragnar Wikström Trofé -kiertopalkinnolla kahdeksan kertaa.
Aiheesta muualla

YouTube: Virpi Horttana - Laura Lepistön valmentajana koko matka menestykseen Olympic Team Finland. 11.1.2011.
Vihreän kullan maa

| Vihreän kullan maa |
| --- | --- |
 Sarjan logo
Tyyli:  Draama
Kestoaika:  48 min (osa 1)  22 min (osat 2–26)
Pääosissa:  Asta Backman  Svante Korkiakoski  Inga Sulin  Markku Huhtamo Paula Siimes Eeva Eloranta Tapani Kansa Marita Nordberg Juha Hyppönen
Alkuperämaa:   Suomi
Verkko:  MTV
Esitetty:  6. maaliskuuta 1987 – 26. toukokuuta 1988
Tuotantokausia:  2
Jaksoja:  26
Tuotanto
Ohjaaja(t):  Markku Onttonen
Käsikirjoittaja(t):  Enni Mustonen
Säveltäjä(t):  Matti Paananen
Leikkaaja(t):  Heikki Koivukangas
Kuvaaja(t):  Helge Nieminen
Tuotantoyhtiö(t):  MTV teatteritoimitus
Aiheesta muualla
IMDb 
Vihreän kullan maa on MTV:llä vuosina 1987–1988 esitetty suomalainen televisiosarja. Sarjan ensimmäinen tunnin pituinen pilottijakso esitettiin 6. maaliskuuta 1987. Sarja on esitetty uusintana kesällä 1995. Sarjan käsikirjoitti Kirsti Manninen käyttäen salanimeä Enni Mustonen. Ohjauksesta vastasi Markku Onttonen. Sarja kuvattiin pääosin Ruotsinpyhtäällä Strömforsin ruukissa, joka on nykyään merkittävä matkailukohde.
Sarjaa on haukuttu ”Suomen Dallasiksi”. Jokseenkin kaikkiin MTV:n ohjelmiin nihkeästi suhtautunut Jukka Kajava kirjoitti toisen tuotantokauden alussa: ”Vihreän kullan maa, suomalainen Dallas eli Evolan suvun viina- ja naimatavat ’paljastava’ saippuaooppera palasi jälleen ruutuun. Suomalaisiin koteihin tulvi teennäistä melodraamaa, jota ainakin sarjan tekijät pitävät lehtihaastattelujen mukaan kiinnostusta herättävänã. Kun muun muassa kriitikotkin kiinnostuivat Vihreän kullan maasta.
Muistaakseni kriitikoiden kiinnostus oli poikkeuksellisen yksimielistä haukkumista.”
Kirsti Manninen (Enni Mustonen) kirjoitti sarjasta myös romaanisarjan, jonka kolme osaa ovat Mäntykosken Anna (1987), Johannes ja Helena (1988) ja Mäntyniemen miniä (1988). Ne kuvaavat pääosin aikaa ennen tv-sarjan alkua.
Juoni

Sarjan tapahtumapaikkana on Evolan sukukartano Mäntyniemi ja Evola-yhtiöiden toimitilat. 
Evolan suku on kokoontunut hautajaistunnelmissa. Suvun päämies, vuorineuvos Johannes Evola on kuollut. Vanhan patruunan videotestamentti herättää vilkasta mielen kuohua perillisissä ja vaikuttaa monin tavoin puutalousalan jätin, Evola-yhtiöiden, tulevaisuuteen. Yhtiön hallituksen johtosuhteet muuttuvat samoin kuin perhesuhteet. Johanneksen kaksi poikaa, Jouko ja Kai, eivät enää vastaakaan Evola-yhtiöistä. Testamentti paljastaa vainajalla olevan myös kolmannen aikuisen pojan. Hän on kartanon tilanhoitaja Jyri Tertti. Aviopuolisonsa nuoruuden hairahduksen paljastuminen ottaa kovasti Helena Evolan voimille. Rautahermoinen ja suorapuheinen vuorineuvoksetar saa sydänkohtauksen. Jouko ei tule toimeen Jyrin kanssa. Jouko pettää ja laiminlyö vaimoaan Paulaa, ensin sihteerinsä Leena Ruuskasen ja sitten lääkäri Jaana Kosken kanssa, joka myös tulee raskaaksi. Ainoa luottohenkilö on tuomari Lasse Myllymäki, jonka kanssa Jouko liittoutuu ajamaan etujaan yhtiössä, mutta Lasse pelaa kulissien takana omaa likaista peliään saadakseen Evola-yhtiöiden osake-enemmistön itselleen.
Näyttelijät

Leif Wager – Johannes Evola, vuorineuvos, Evola-yhtiöiden pitkäaikainen pääjohtaja
Asta Backman – Helena Evola, o.s. Hagman, Johanneksen vaimo
Svante Korkiakoski – Jouko Evola, Evola-yhtiöiden toimitusjohtaja/ekonomi, Johanneksen ja Helenan poika
Inga Sulin – Paula Evola, o.s. Paju, Joukon vaimo
Paula Siimes – Johanna Evola, Joukon ja Tuulikin tytär
Markku Huhtamo – Kai Evola, Evola-yhtiöiden tekninen johtaja/diplomi-insinööri, Johanneksen ja Helenan poika
Eeva Eloranta – Maria Evola, o.s. Myllymäki, suunnittelija, Kain vaimo ja Lassen sisko
Marita Nordberg – Tanja Tertti, taloudenhoitaja, Jyrin äiti
Juha Hyppönen – Jyri Tertti, kartanon tilanhoitaja, Johanneksen ja Tanjan poika
Maija-Liisa Peuhu – Leena Ruuskanen, o.s. Salmi, Johanneksen ja Joukon sihteeri
Petteri Asikainen – Petri Ruuskanen, Leenan poika ja Johannan poikaystävä
Kurt Ingvall – Kalevi Kaukonen, varatuomari (jaksot 1–14)
Martti Katajisto – Kalevi Kaukonen, varatuomari (jaksot 16–26)
Tapani Kansa – Lasse Myllymäki, lakitieteen kandidaatti ja Marian pikkuveli
Anu Panula – Jaana Koski, työterveyslääkäri
Virve Kauste – Kristiina Bergman, toimittaja
Marina Motaleff – Tuulikki Evola, o.s. Halme, Joukon entinen vaimo ja Johannan äiti
Juha Parkkamäki – Asko Marttila, Marian rakastaja
Esko Vettenranta – Hannes Rajakoski, Tanjan miesystävä
Assi Nortia – Aino Koski, Jaanan äiti
Jaksoluettelo > Ensimmäinen tuotantokausi

| Jakso | Nimi | Ensiesitys | Uusinta |
| --- | --- | --- | --- |
| 1. | Testamentti | 06.03.1987 | 15.05.1995 |
| 2. | Veljensä vartija | 14.03.1987 | 22.05.1995 |
| 3. | Säätiö | 28.03.1987 | 22.05.1995 |
| 4. | Veri vettä sakeampaa | 11.04.1987 | 29.05.1995 |
| 5. | Isäin pahat teot | 25.04.1987 | 29.05.1995 |
| 6. | Yhteentörmäys | 09.05.1987 | 05.06.1995 |
| 7. | Äidit, nuo väkevät | 23.05.1987 | 05.06.1995 |
Jaksoluettelo > Toinen tuotantokausi

| Jakso | Nimi | Ensiesitys | Uusinta |
| --- | --- | --- | --- |
| 8. | Kahden tulen välissä | 12.09.1987 | 12.06.1995 |
| 9. | Elämä voittaa | 26.09.1987 | 12.06.1995 |
| 10. | Portaat | 10.10.1987 | 19.06.1995 |
| 11. | Veitsen terällä | 24.10.1987 | 19.06.1995 |
| 12. | Kenen äiti | 07.11.1987 | 26.06.1995 |
| 13. | Vastaa minulle | 21.11.1987 | 26.06.1995 |
| 14. | Juhlat Mäntyniemessä | 05.12.1987 | 03.07.1995 |
| 15. | Kun kissa on poissa | 19.12.1987 | 03.07.1995 |
| 16. | Sovitaan pois | 07.01.1988 | 10.07.1995 |
| 17. | Tuli on irti | 21.01.1988 | 10.07.1995 |
| 18. | Epäilyksen varjo | 04.02.1988 | 17.07.1995 |
| 19. | Odottaja | 18.02.1988 | 17.07.1995 |
| 20. | Romahdus | 03.03.1988 | 24.07.1995 |
| 21. | Vieras mies | 17.03.1988 | 24.07.1995 |
| 22. | Kuka on syyllinen? | 31.03.1988 | 31.07.1995 |
| 23. | Kotiinpaluu | 14.04.1988 | 31.07.1995 |
| 24. | Petos | 28.04.1988 | 07.08.1995 |
| 25. | Tähti on syttynyt | 12.05.1988 | 07.08.1995 |
| 26. | Häät Mäntyniemessä | 26.05.1988 | 14.08.1995 |
DVD-julkaisut

Finnkino julkaisi Vihreän kullan maa -sarjan neljän DVD:n sarjana vuonna  2011. Levyillä ei ole lisämateriaalia.
| Kansikuva | Nimi | Julkaisupäivä | Jaksot |
| --- | --- | --- | --- |
|  | Vihreän kullan maa 1 Jaksot 1–5 | 18. maaliskuuta 2011 |  1. Testamentti  2. Veljensä vartija  3. Säätiö  4. Veri vettä sakeampaa  5. Isäin pahat teot |
|  | Vihreän kullan maa 2 Jaksot 6–12 | 8. huhtikuuta 2011 |  6. Yhteentörmäys  7. Äidit, nuo väkevät  8. Kahden tulen välissä  9. Elämä voittaa  10. Portaat  11. Veitsen terällä  12. Kenen äiti |
|  | Vihreän kullan maa 3 Jaksot 13–19 | 13. toukokuuta 2011 |  13. Vastaa minulle  14. Juhlat Mäntyniemessä  15. Kun kissa on poissa  16. Sovitaan pois  17. Tuli on irti  18. Epäilyksen varjo  19. Odottaja |
|  | Vihreän kullan maa 4 Jaksot 20–26 | 17. kesäkuuta 2011 |  20. Romahdus  21. Vieras mies  22. Kuka on syyllinen?  23. Kotiinpaluu  24. Petos  25. Tähti on syttynyt  26. Häät Mäntyniemessä |
Pasila 2.5 – The Spin-Off

| Pasila 2> 5 – The Spin-Off |
| --- | --- |

Tyyli:  komedia, animaatio, satiiri
Kestoaika:  25 minuuttia
Luoja(t):  Teppo Airaksinen (ohjaus, kaudet 1–2) Niklas Lindgren (ohjaus, kaudet 3–4)
Pääosissa:  Kari Hietalahti Tero Koponen Mari Lehtonen Tiina Lymi Juho Milonoff
Alkuperämaa:   Suomi
Alkuperäiskieli:  suomi
Verkko:  Yle TV2
Esitetty:  27. helmikuuta 2014 –  11. toukokuuta 2016
Tuotantokausia:  4
Jaksoja:  40
Ikäraja:  
Tuotanto
Vastaava(t) tuottaja(t):  Olli Haikka
Ohjaaja(t):  Teppo Airaksinen
Käsikirjoittaja(t):  Niklas Lindgren John Lundsten Melli Maikkula Outi Keskevaari Leo Viirret
Tuotantoyhtiö(t):  Yellow Film & TV
Edeltäjä:  Pasila
Aiheesta muualla
IMDb 
Pasila 2.5 – The Spin-Off on vuosina 2014–2016 esitetty suomalainen piirrossarja, joka on jatkoa Pasila-sarjalle. Yle tilasi sarjaa neljä tuotantokautta eli yhteensä 40 jaksoa.
Rooleissa > Päärooleissa

| 0 | 1 | 2 |
| --- | --- | --- |
|  Kari Hietalahti  | … |  Rauno Repomies, patologi, sivurooleja   |
|  Tero Koponen  | … |  Kyösti Pöysti, Juhani Kontiovaara, talonmies Herkko, sivurooleja   |
|  Mari Lehtonen  | … |  Helga, sivurooleja   |
|  Tiina Lymi  | … |  Darja, sivurooleja   |
|  Juho Milonoff  | … |  Tommi Neponen, Pekka Routalempi, Jerppe Stoltenstolten, Pertti Linssi, sivurooleja   |
Rooleissa > Vierailevina ääninä

| 0 | 1 | 2 |
| --- | --- | --- |
|  Sami Hedberg  | … |  Samu Mädberg (jaksossa Pärästä kuuluu)   |
|  Niko Kivelä  | … |  Niilo Kirvelä (jaksossa Pärästä kuuluu)   |
|  Ismo Leikola  | … |  Isto Leimola (jaksossa Pärästä kuuluu)   |
Luettelo jaksoista > 1. tuotantokausi

Ensimmäinen tuotantokausi esitettiin 27. helmikuuta 2014 – 1. toukokuuta 2014.
| Numero | Esityspäivä Suomessa | Nimi |
| --- | --- | --- |
| 01 | 27. helmikuuta 2014 | Kossu-a-bunga-bunga |
| 02 | 6. maaliskuuta 2014 | Repomies leskimies |
| 03 | 13. maaliskuuta 2014 | Ääriateistit |
| 04 | 20. maaliskuuta 2014 | Hyvä sisko |
| 05 | 27. maaliskuuta 2014 | Paraloirinen ilmiö |
| 06 | 3. huhtikuuta 2014 | Pärästä kuuluu |
| 07 | 10. huhtikuuta 2014 | Possu |
| 08 | 17. huhtikuuta 2014 | Wolfgang Kekki |
| 09 | 24. huhtikuuta 2014 | Luonnonsuojelukriittiset |
| 10 | 1. toukokuuta 2014 | Rakkauden Nangijala |
Luettelo jaksoista > 2. tuotantokausi

Toinen tuotantokausi esitettiin 27. marraskuuta 2014 – 12. helmikuuta 2015.
| Numero | Esityspäivä Suomessa | Nimi |
| --- | --- | --- |
| 11 | 27. marraskuuta 2014 | Juxugate |
| 12 | 4. joulukuuta 2014 | Guugelheim |
| 13 | 11. joulukuuta 2014 | Pop-up-bordelli |
| 14 | 18. joulukuuta 2014 | Punajäkälä |
| 15 | 25. joulukuuta 2014 | Valkoinen lammas |
| 16 | 1. tammikuuta 2015 | Shitti hitti |
| 17 | 8. tammikuuta 2015 | Chez Cuisiniére Gras |
| 18 | 15. tammikuuta 2015 | Järki ja tunteet |
| 19 | 29. tammikuuta 2015 | Kodinlynkkausjoukot |
| 20 | 12. helmikuuta 2015 | Suomen paras pikku orpomiljonääri |
Luettelo jaksoista > 3. tuotantokausi

Kolmas tuotantokausi esitettiin 19. helmikuuta 2015 – 30. huhtikuuta 2015.
| Numero | Esityspäivä Suomessa | Nimi |
| --- | --- | --- |
| 21 | 19. helmikuuta 2015 | Repomiehen lusikkalista |
| 22 | 5. maaliskuuta 2015 | Persona non grata |
| 23 | 12. maaliskuuta 2015 | Salaliitto |
| 24 | 19. maaliskuuta 2015 | Suomi-brändi |
| 25 | 26. maaliskuuta 2015 | Tankki |
| 26 | 2. huhtikuuta 2015 | Medialemmikki |
| 27 | 9. huhtikuuta 2015 | Lotto |
| 28 | 16. huhtikuuta 2015 | Sex#object now |
| 29 | 23. huhtikuuta 2015 | Operaatio Hana |
| 30 | 30. huhtikuuta 2015 | Käsikirjoittaja Kämäsen tapaus |
Luettelo jaksoista > 4. tuotantokausi

Neljäs ja samalla viimeinen tuotantokausi esitettiin 9. maaliskuuta – 11. toukokuuta 2016. Kauden kaikki jaksot julkaistiin Yle Areenassa ennakkoon 9. maaliskuuta 2016, jolloin myös esittäminen alkoi televisiossa.
| Numero | Esityspäivä Suomessa | Nimi |
| --- | --- | --- |
| 31 | 9. maaliskuuta 2016 | Tie Raksilaan |
| 32 | 16. maaliskuuta 2016 | Valkoshaissehanhet |
| 33 | 23. maaliskuuta 2016 | Karhuntappoase |
| 34 | 30. maaliskuuta 2016 | Kekri - spesiaali |
| 35 | 6. huhtikuuta 2016 | Koirakuiskaaja Pöysti |
| 36 | 13. huhtikuuta 2016 | Extreme sipoolaiset |
| 37 | 20. huhtikuuta 2016 | Z-ryhmä |
| 38 | 27. huhtikuuta 2016 | Läski |
| 39 | 4. toukokuuta 2016 | Bemaripelle |
| 40 | 11. toukokuuta 2016 | Loppu |
Aiheesta muualla

Wikisitaateissa on kokoelma sitaatteja aiheesta .
Pasila 2.5 – The Spin-Off tuotantoyhtiön verkkosivuilla (Arkistoitu – Internet Archive)
Yle Areena - Pasila 2.5 - The Spin-Off
| --- | --- |
Televisiosarjat:   Pasila (jaksot)  Pasila 2.5 – The Spin-Off (jaksot) 
Hahmot:   Kyösti Pöysti  Rauno Repomies  Tommi Neponen  Pekka Routalempi  Helga  Juhani Kontiovaara  Darja
Ruusun aika

| Ruusun aika |
| --- | --- |
 Sarjan logo
Tyyli:  draama
Kestoaika:  22 minuuttia
Pääosissa:   Jukka Puotila  Riitta Räty  Paavo Westerberg  Katja Kiuru  Pauliina Sykkö 
Alkuperämaa:  Suomi
Verkko:  MTV (1990–1992) MTV3 (1993, 1998)
Esitetty:  17. marraskuuta 1990 –  21. joulukuuta 1991
Tuotantokausia:  2
Jaksoja:  34
Tuotanto
Tuottaja(t):  Solja Kievari
Ohjaaja(t):  Ilkka Vanne Pauli Virtanen
Käsikirjoittaja(t):   Raija Oranen  Elina Halttunen (dramaturgi)  Solja Kievari (dramaturgi) 
Tuotantoyhtiö(t):  MTV-teatteri
Aiheesta muualla
IMDb 
Ruusun aika on suomalainen vuosina 1990–1991 tuotettu televisiosarja. Sarjan käsikirjoituksen teki kirjailija Raija Oranen. Ohjauksesta vastasivat Ilkka Vanne ja Pauli Virtanen.
Suosittu sarja kuvasi helsinkiläisen Ruususen uusioperheen elämää. Ruususten talo sijaitsee idyllisellä Toukolan asuinalueella Helsingissä. Ulkokuvaukset suoritettiin Japaninkatu 9:ssä ja sisäkuvaukset MTV:n studioilla. Myös Matikaisen Leipä sijaitsee Toukolassa, osoitteessa Intiankatu 7.
Sarjan 24 ensimmäistä jaksoa esitettiin marraskuun 1990 ja huhtikuun 1991 välillä. Suuren suosion johdosta sarjaa tehtiin toinen tuotantokausi, johon valmistui kymmenen uutta jaksoa, jotka esitettiin lokakuun ja joulukuun aikana 1991. Uusinnat sarjasta esitettiin vuosien syyskuun 1992 ja huhtikuun 1993 välillä sekä touko- ja kesäkuun aikana 1998. Sarjaa katsoi parhaimmillaan jopa 1,6 miljoonaa katsojaa.
Sarjan henkilöitä

Esko Ruusunen, Ruususen perheen isä, joka toimii Auroran sairaalassa lastenlääkärinä. Hänen edellinen avioliittonsa päättyi vaimonsa Ullan kuolemaan. Liitosta syntyi poika Ilmari eli Illi. Esko meni uudestaan naimisiin Marjan kanssa ja heillä on yhteinen tytär Roosa-Maaria eli Roope.
Marja Ruusunen, Ruususen perheen äiti. Marja työskentelee aluksi isossa lannoitetehtaassa henkilöstöpäällikkönä, mutta ylenee myöhemmin yrityksen hallintojohtajaksi. Hänen edellinen avioliittonsa päättyi miehensä Stefanin kanssa avioeroon. Liitosta syntyi tytär nimeltä Meri. Marja stressaantuu välillä asioista liiankin helposti, varsinkin kun asiat eivät mene hänen haluamallaan tavalla.
Roosa-Maaria Ruusunen, Eskon ja Marjan tytär. Häntä kutsutaan useimmiten Roopeksi. Hän käy peruskoulun neljättä vuosiluokkaa. Roosa-Maariaa voi kuvailla poikatytöksi. Hän pukeutuu useimmiten poikamaisesti ja tykkää pelata jalkapalloa.
Ilmari Ruusunen, Eskon poika, joka syntyi edellisessä avioliitosta. Häntä kutsutaan useimmiten Illiksi. Hän on 16-vuotias peruskoulun viimeistä luokkaa käyvä nuorukainen, jolla on murrosiän ongelmia ja se aiheuttaa välillä ongelmia muiden perheenjäsenten kanssa. Hän ei tule toimeen erityisesti äitipuolensa Marjan kanssa, mutta ajoittain molemmat pysyvät sovussa.
Meri Brandt, Marjan tytär, joka syntyi kun hän oli avioliitossa Stefan Brandtin kanssa. Merillä vaihtuu sarjan aikana poikaystävä moneen otteeseen. Hän opiskeli lukiossa ja sai pojan.
Senni Mertanen, Marjan äiti. Häntä kutsutaan perheessä Mummiksi. Sarjan alussa hän asustaa omassa asunnossa kerrostalossa, mutta hän muuttaa Ruususten luo, koska hän käy lähes joka päivä heidän luonaan. Senni sairastuu syöpään ja kuolee myöhemmin sairauteensa.
Nero, Ruususten perheen koira. Nero on rodultaan labradorinnoutaja. Välillä hän pohdiskelee ja kommentoi perheen asioita, siten että katsojat kuulevat hänen puhuvan. Neron ääntä esittää Kirsti Kemppainen.
Matikaiset, Ruususten talon naapurissa asuva pariskunta. He pitävät pientä leipomo-lähikauppaa lähellä Ruususten perheen kotia. Rouva Matikaista kutsutaan ”alati sairaaksi”, koska hän useimmiten valittaa omista sairauksistaan asiakkaillensa ja kyselee välillä liiankin turhanpäiväisiä asioita.
Jaksoluettelo

| Kolmas tuotantokausi> Jakso | Kolmas tuotantokausi> Nimi | Kolmas tuotantokausi> Ensiesitys | Kolmas tuotantokausi> Ensiesitys | Kolmas tuotantokausi> Uusinta | Kolmas tuotantokausi> Uusinta | Kolmas tuotantokausi> Uusinta | Kolmas tuotantokausi> Uusinta |
| --- | --- | --- | --- | --- | --- | --- | --- |
| 25. | Uusjako | 19.10. | 1991 | 16.2. | 1993 | 16.6. | 1998 |
| 26. | Sadelinnun aika | 26.10. | 1991 | 23.2. | 1993 | 17.6. | 1998 |
| 27. | Kultaa ja hopeaa | 2.11. | 1991 | 2.3. | 1993 | 18.6. | 1998 |
| 28. | Paavo parka | 9.11. | 1991 | 9.3. | 1993 | 19.6. | 1998 |
| 29. | Laskuvirhe | 16.11. | 1991 | 16.3. | 1993 | 22.6. | 1998 |
| 30. | Arat asiat | 23.11. | 1991 | 23.3. | 1993 | 23.6. | 1998 |
| 31. | Kunnon kemut | 30.11. | 1991 | 30.3. | 1993 | 24.6. | 1998 |
| 32. | Ojasta allikkoon | 7.12. | 1991 | 6.4. | 1993 | 25.6. | 1998 |
| 33. | Oikeat ihmiset | 14.12. | 1991 | 13.4. | 1993 | 26.6. | 1998 |
| 34. | Onnen aika | 21.12. | 1991 | 20.4. | 1993 | 29.6. | 1998 |
DVD-julkaisut

Ruusun aika -sarja on julkaistu kokonaisuudessaan kolmen DVD:n sarjana vuonna 2009. Marraskuussa 2009 julkaistiin myös DVD-boksi, joka sisältää kaikki kolme DVD-levyä. Levyillä ei ole lisämateriaalia.
| Ruusun aika 1 | Jaksot | Julkaisupäivä | DVD 1 | Ruusun aika 2 | Jaksot | Julkaisupäivä | DVD 2 |
| --- | --- | --- | --- | --- | --- | --- | --- |
|  | 1–12 | 5. helmikuuta 2009 |   1. Kerrankiin yhdessä  2. Yhteiset sotkut  3. Iloinen sokea  4. Mustat sukat  5. Napit ja nepparit  6. Joulun tähti  7. Köyhät kyykkyyn  8. Pipipäät  9. Terveen merkki  10. Samaa tussia  11. Karvas vesi  12. Alati sairas  |  | 13–24 | 26. maaliskuuta 2009 |   13. Arvaamaton tilanne  14. Rakkauden ihme  15. Tavallinen virustauti  16. Isän käsi  17. Autoetu  18. Perhosen uni  19. Vanha suola  20. Odotusten yö  21. Perhejuhlat  22. Kalut ja kattilat  23. Risto paha  24. Ruusun aika  |

| Ruusun aika 3 | Jaksot | Julkaisupäivä | DVD 3 | Ruusun aika | Jaksot | Julkaisupäivä | DVD 1–3 |
|  | 25–34 | 7. toukokuuta 2009 |   25. Uusjako  26. Sadelinnun aika  27. Kultaa ja hopeaa  28. Paavo parka  29. Laskuvirhe  30. Arat asiat  31. Kunnon kemut  32. Ojasta allikkoon  33. Oikeat ihmiset  34. Onnen aika  |  | 1–34 | 19. marraskuuta 2009 |  Kaikki jaksot  |
Romaanit

Sarjan pohjalta on julkaistu myös kaksi romaania: Ruusun aika (1991) sekä Ruusun aika 2 (1992). Kirjat on kustantanut Tammi. Kevään 2009 aikana teoksesta julkaistiin myös pokkari.
Aiheesta muualla

Ruoho, Iiris: ”Perhesarja lajityyppinä. Ruusun aika ja perheen artikulaatio”, Kanavat auki! Televisiotutkimuksen lukemisto, s. 177–191.  Turun yliopiston täydennyskoulutuskeskus, 1997.  ISBN 951-29-1046-2
Lukio (televisiosarja)

| Lukio |
| --- | --- |

Tyyli:  Draama
Kestoaika:  28 min
Alkuperämaa:   Suomi
Verkko:  Yle TV2
Esitetty:  27. tammikuuta 2008 –  5. maaliskuuta 2008
Jaksoja:  6
Tuotanto
Tuottaja(t):  Tuula Jääskeläinen
Vastaava(t) tuottaja(t):  Teea Hyytiä (Jarowskij) Marja Mäki-Reinikka (YLE Nuoret)
Ohjaaja(t):  Hanna Maylett
Käsikirjoittaja(t):  Katri Manninen Antti Pesonen
Tuotantoyhtiö(t):  Jarowskij
Aiheesta muualla
IMDb 
Ville (Jon-Jon Geitel) ja Venla (Elina Vehkaoja)
Lukio on Jarowskijn tuottama nuorten draamasarja, joka esitettiin Yle TV2-kanavalla 27. tammikuuta 2008 – 5. maaliskuuta 2008. Vuonna 2006 kuvattu sarja esitettiin uusintana 20. joulukuuta 2010 – 29. joulukuuta 2010.
Juoni

Venla Virkkunen muuttaa Itävallasta muutaman vuoden jälkeen Suomeen ja aloittaa samassa lukiossa kaksoisveljensä Villen kanssa. Vanhemmat, Ville ja Veera-sisko olivat muuttaneet Suomeen jo muutama viikko aiemmin. Pian Venla kuitenkin huomaa, ettei lukio olekaan aivan sellainen, kuin hän luuli sen olevan. Venla näkee lukiossa monia epäkohtia ja ottaa asioiden korjaamisen vastuulleen. Sarjan aikana myös selvitetään kuka pahoinpiteli liikunnanopettaja Liikasen, sekä onko lukion rehtorilla jotain tekemistä Katariinan katoamisen kanssa.
Näyttelijät

| 0 | 1 | 2 |
| --- | --- | --- |
|  Elina Vehkaoja  | … |  Venla Virkkunen   |
|  Jon-Jon Geitel  | … |  Ville Virkkunen   |
|  Milla Kaitalahti  | … |  Veera Virkkunen   |
|  Sanna-Kaisa Palo  | … |  Äiti   |
|  Puntti Valtonen  | … |  Isä   |
|  Varpu Otonkoski  | … |  Silja   |
|  Markku Pulli  | … |  Mikael   |
|  Carla Seitovirta  | … |  Reetta   |
|  Saska Pulkkinen  | … |  Joni   |
|  Marja Milistver  | … |  Katariina   |
|  Varpu Otonkoski  | … |  Silja   |
|  Marjut Toivanen  | … |  Rehtori   |
|  Jorma Tommila  | … |  Liikanen   |
|  Olka Horila  | … |  Raninen   |
Tunnusmusiikki

Sarjan tunnusmusiikin on säveltänyt Jukka Immonen ja sen esittää Jenni Vartiainen. Kappale oli alun perin ehdolla Vartiaisen Ihmisten edessä-albumille, mutta se jäi kuitenkin albumikokonaisuudesta pois. Kappaleessa oli alun perin erilainen teksti, mutta Jenni kirjoitti itse sanat uudestaan, jotta se sopisi paremmin sarjan tunnelmaan.
Jaksot

| Jakso | Nimi | Ensiesitys | Uusinnat |
| --- | --- | --- | --- |
| 1. | Me ollaan nuoriso, me ollaan tulevaisuus | 27. tammikuuta 2008 | 30. tammikuuta 2008 20. joulukuuta 2010 21. joulukuuta 2010 |
| 2. | Mä menen sekaisin sinusta | 3. helmikuuta 2008 | 6. helmikuuta 2008 21. joulukuuta 2010 22. joulukuuta 2010 |
| 3. | Sä leikit vain ja kiusaa teet | 10. helmikuuta 2008 | 13. helmikuuta 2008 22. joulukuuta 2010 23. joulukuuta 2010 |
| 4. | Sun salaisuus vaivaa mua | 17. helmikuuta 2008 | 20. helmikuuta 2008 27. joulukuuta 2010 28. joulukuuta 2010 |
| 5. | Seksi vie ja taksi tuo | 24. helmikuuta 2008 | 27. helmikuuta 2008 28. joulukuuta 2010 29. joulukuuta 2010 |
| 6. | Tule sellaisena kuin olet | 2. maaliskuuta 2008 | 5. maaliskuuta 2008 29. joulukuuta 2010 30. joulukuuta 2010 |
Milja Laurila

Milja Laurila (s. 9. helmikuuta 1982 Helsinki) on suomalainen valokuvataiteilija.
Laurila valmistui taiteen maisteriksi Aalto-yliopiston valokuvataiteen ohjelmasta vuonna 2010. Lisäksi hän on suorittanut opintoja Helsingin yliopistossa ja Musashinon taideyliopistossa Tokiossa. Laurila on käyttänyt teoksissaan pitkään materiaalina vanhoja valokuvia. Esimerkiksi To Remember -debyyttinäyttelyssä (Valokuvagalleria Hippolyte, 2007) oli esillä perhealbumikuvia lapsuudesta. Sittemmin Laurila on hyödyntänyt tietosana- ja lääkärikirjojen tekstejä ja kuvia irrotettuina alkuperäisistä asiayhteyksistä.
Erinäisissä yksityisnäyttelyissä Laurilan töitä on ollut esillä ainakin Suomessa, Singaporessa, Saksassa ja Norjassa. Yksityisnäyttelyistä osa on ollut jaettuja toisen taiteilijan kanssa: Suomen valokuvataiteen museossa vuonna 2011 jakoi näyttelyn hänen kanssaan Hannele Rantala, 2902 Galleryssa Singaporessa 2013 Tristan Cain ja Oslon Shoot Galleryssa 2017 Anna Reivilä.
Laurilan töitä kuuluu muun muassa Helsingin taidemuseon, Saastamoisen säätiön, Suomen Taideyhdistyksen, Suomen valokuvataiteen museon ja Turun kaupungin taidemuseon kokoelmiin.
Tuomas A. Laitinen

Taiteilija Tuomas A. Laitinen Kiasmassa vuonna 2017. Kuva: Finnish National Gallery / Pirje Mykkänen.
Tuomas Aleksander Laitinen (s. 1976 Riihimäki) on suomalainen taiteilija. Hän työskentelee liikkuvan kuvan, äänen, valon ja kemiallisten sekä mikrobiologisten prosessien parissa. Hän on kiinnostunut taiteessaan muun muassa ekologisista kysymyksistä ja tietoisuuden ja tiedon muodostumisesta.
Laitinen valmistui Kuvataideakatemian tila-aikataiteen koulutusohjelmasta vuonna 2008.
Laitisen teoksia on ollut esillä muun muassa 21. Sydneyn biennaalissa, 7. Bukarestin biennaalissa, Screen City Biennalessa Stavanegrissa, 2019, Amado Art Spacessa Soulissa, Etelä-Koreassa, Moving Image New Yorkissa, Art Sonje Centerissa Soulissa, Etelä-Koreassa, Helsinki Contemporaryssa, Kiasmassa, Emmassa ja Helsinki Biennaalissa vuonna 2021.
Laitinen oli ehdolla Ars Fennica -palkinnon saajaksi vuonna 2023.